b'\n_START_ARTICLE_\nPrag osjeta\n_START_PARAGRAPH_\nPrag osjeta, prag podra\xc5\xbeljivosti ili limen (lat. prag, granica) u psihologiji ozna\xc4\x8dava grani\xc4\x8dnu vrijednost nekoga podra\xc5\xbeaja ispod koje ne postoji do\xc5\xbeivljajni u\xc4\x8dinak, ili u\xc4\x8dinak u pona\xc5\xa1anju koji se mo\xc5\xbee opa\xc5\xbeati, a iznad koje taj u\xc4\x8dinak postoji._NEWLINE_U u\xc5\xbeem smislu rije\xc4\x8di, limen je ona vrijednost podra\xc5\xbeaja koja je dovoljna za izazivanje osjeta (apsolutni limen) ili promjenu u osjetu (diferencijalni limen). Apsolutni i diferencijalni limen pokazuju osjetljivost nekog osjetnoga sustava. \xc5\xa0to su te vrijednosti ni\xc5\xbee, osjetni sustav mo\xc5\xbee bolje pratiti promjene u razini podra\xc5\xbeivanja.'